«Հրապարակ»-ը, գրելով, որ այսօր ընդդիմության հանրահավաք է անցկացվելու, իսկ Սերժ Սարգսյանի գլխավորությամբ էլ ավտոճանապարհային նոր անցուղի է բացվում, հավելում է. - «Այս հակադրության իմաստն այն է, որ ցույց տրվի` ընդդիմությունը ճառում է, իշխանությունը` աշխատում: Այլ հարց է, որ հասարակությունն այժմ ավելի շատ ճառերի է սպասում, իսկ իրեն ներկայացվող աշխատանքը նրա աչքին չի գալիս: Եվ ընդհանրապես` եթե հիմա իշխանությունը, ինչպես ասում են, տասը մատն էլ մոմ անի ու ժողովրդի համար վառի, դրանից քիչ բան կփոխվի: Համբերության բաժակը լցված է, հասարակությունն անցել է ռուբիկոնը, եւ նրան այլեւս ոչնչով չես հանդարտեցնի` ժողովրդի սիրտը իշխանափոխություն է ուզում: Հասարակությունն արթնացել է, եւ նրան նորից քնեցնելը հեշտ չի լինի»:ԼՐԱՑՎԱԾ